

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par nekustamā īpašuma dzīvokļa Nr.4, Rūpniecības ielā 3A, Jaunpiebalgā, Jaunpiebalgas**

**pagastā, Cēsu novadā, nodošanu atsavināšanai un elektroniskās izsoles noteikumu apstiprināšanu**

Cēsu novada Jaunpiebalgas apvienības pārvalde ierosina nodot atsavināšanai Cēsu novada pašvaldībai piederošo nekustamo īpašumu dzīvokli Nr.4, kas atrodas Rūpniecības ielā 3A, Jaunpiebalgā, Jaunpiebalgas pagastā, Cēsu novadā, kas sastāv 560/3142 domājamām daļām no daudzdzīvokļa mājas, nekustamā īpašuma kopējā platība ir 56m2, kas sastāv no divām istabām, nekustamā īpašuma kadastra Nr.4256 900 0265.

Saskaņā ar Cēsu novada pašvaldības Attīstības un teritorijas plānošanas komisijas 2025.gada 29.aprīļa lēmumu Nr.251 *“Par nekustamā īpašuma dzīvokļa Nr.4 Rūpniecības ielā 3A, Jaunpiebalgā, Jaunpiebalgas pagastā, Cēsu novadā, atkārtotās (trešās) izsoles atzīšanu par nenotikušu, tās atkārtotu novērtēšanu un iekļaušanu atsavināmo īpašumu sarakstā”* ir iekļauts Cēsu novada Jaunpiebalgas apvienības pārvaldes atsavināšanai paredzēto nekustamo īpašumu nodošanas atsavināšanai 2025.gadā sarakstā un pasūtīts nekustamā īpašuma atkārtota novērtēšana, aktualizējot esošo vērtējumu.

 Nekustamais īpašums pieder Cēsu novada pašvaldībai, pamatojoties uz Administratīvo teritoriju un apdzīvoto vietu likuma 6. pantu, 1. pielikuma 14. punktu, kā Jaunpiebalgas novada pašvaldības tiesību, saistību un mantas pārņēmējai.

Cēsu novada pašvaldības īpašuma tiesības ar tiesneses Baibas Lielpēteres 26.11.2011. lēmumu nostiprinātas Jaunpiebalgas pagasta zemesgrāmatas nodalījumā Nr. 489-4.

Nekustamā īpašuma - dzīvokļa Nr.4, Rūpniecības ielā 3A, Jaunpiebalgā, Jaunpiebalgas pagastā, Cēsu novadā, kadastra Nr. 4256 900 0265, saskaņā ar Zemes dienestra kadastra informācijas sistēmas datiem uz 01.01.2025. fiskālā kadastrālā vērtība ir 2194,00 EUR un universālā kadastrālā vērtība ir 4094 EUR, pēc grāmatvedības datiem atlikusī bilances vērtība – 0,00 EUR .

Cēsu novada Jaunpiebalgas apvienības pārvaldē saņemts SIA „INVEST - Cēsis”, reģ. Nr.44103018948, aktualizēts vērtējums, saskaņā ar kuru Nekustamā īpašuma tirgus vērtība ir 4400,00 EUR

 Cēsu novada Jaunpiebalgas apvienības pārvaldes mantas novērtēšanas komisija apstiprina vērtētāja noteikto tirgus vērtību 4400,00 EUR.

Saskaņā ar Publiskas personas mantas atsavināšanas likuma (turpmāk tekstā – Atsavināšanas likums) 3. panta pirmās daļas 1.punktu publiskas personas nekustamo mantu var atsavināt, pārdodot izsolē. Savukārt minētā panta otrā daļa nosaka - publisku personu mantas atsavināšanas pamatveids ir mantas pārdošana izsolē.

Atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar Atsavināšanas likuma 5. panta pirmo daļu, atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.

Atsavināšanas likuma 10. panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.

Ievērojot minēto un pamatojoties uz Pašvaldību likuma 10. panta pirmās daļas 16. punktu un 73. panta 4. daļu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 5. punktu, 5. panta pirmo daļu un 8. panta otro daļu, pamatojoties uz Cēsu novada pašvaldības Attīstības un teritorijas plānošanas komisijas 20.06.2025. atzinumu (prot.Nr.23) un Cēsu novada domes Finanšu komitejas 17.07.2025. atzinumu (protokols Nr.7), Cēsu novada dome nolemj:

1. Atsavināt atklātā publiskā izsolē ar augšupejošu soli Cēsu novada pašvaldības nekustamo īpašumu dzīvokli Nr.4, kas atrodas Rūpniecības ielā 3A, Jaunpiebalgā, Jaunpiebalgas pagastā, Cēsu novadā, kas sastāv 560/3142 domājamām daļām no daudzdzīvokļa mājas, nekustamā īpašuma kopējā platība ir 56m2, kas sastāv no divām istabām, nekustamā īpašuma kadastra Nr.4256 900 0265;
2. Noteikt Nekustamā īpašuma dzīvokļa Nr.4, kas atrodas Rūpniecības ielā 3A, Jaunpiebalgā, Jaunpiebalgas pagastā, Cēsu novadā, nosacīto sākuma cenu 4400, 00 EUR;
3. Apstiprināt Cēsu novada pašvaldības nekustamā īpašuma dzīvokļa Nr.4, kas atrodas Rūpniecības ielā 3A, Jaunpiebalgā, Jaunpiebalgas pagastā, Cēsu novadā, kas sastāv 560/3142 domājamām daļām no daudzdzīvokļa mājas, nekustamā īpašuma kopējā platība ir 56m2, kas sastāv no divām istabām, nekustamā īpašuma kadastra Nr.4256 900 0265, elektroniskās izsoles noteikumus, saskaņā ar pielikumu.
4. Lēmuma izpildi organizēt Cēsu novada Jaunpiebalgas apvienības pārvaldei.
5. Kontroli par lēmuma izpildi veikt Cēsu novada pašvaldības izpilddirektoram.

Sagatavoja S.Rupaine

Apstiprināti

ar Cēsu novada domes

\_\_\_\_\_\_ lēmumu Nr.\_\_\_\_\_\_ (protokols Nr.\_\_\_\_\_\_\_)

**Nekustamā īpašuma dzīvokļa Nr.4, Rūpniecības ielā 3A, Jaunpiebalgā, Jaunpiebalgas pagastā, Cēsu novadā**

**ELEKTRONISKĀS IZSOLES NOTEIKUMI**

1. **Vispārīgie noteikumi**
	1. Šie noteikumi paredz kārtību, kādā rīkojama pašvaldības nekustamā īpašuma dzīvokļa Nr.4, Rūpniecības ielā 3A, Jaunpiebalgā, Jaunpiebalgas pagastā, Cēsu novadā atsavināšanas procedūra, pārdodot elektroniskā izsolē ar augšupejošu soli.
	2. Izsoles mērķis - pārdot nekustamo īpašumu par iespējami augstāko cenu, nosakot pretendentu, kas šādu cenu piedāvās, elektroniskā izsolē.
	3. Nekustamā īpašuma nosacītā cena (izsoles sākumcena) – **4400,00 EUR** (četr tūkstoši četri simti *euro* 00 centi).
	4. Izsoles solis – 200,00 EUR (viens simts *euro*, 00 centi).
	5. Nodrošinājuma nauda – 10 % no nekustamā īpašuma nosacītās cenas, t.i. 440,00 EUR (četri simti četrdesmit *euro*, 00 centi) iemaksājama Cēsu novada pašvaldības, reģistrācijas Nr. 90000031048, bankas kontā Nr.LV51UNLA0004013130835, AS „SEB banka”, kods UNLALV2X; AS Swedbank, konta Nr. LV36 HABA 0001 4020 3883 7; AS Citadele banka, konta Nr. LV60 PARX 0002 6785 6001 7; AS Luminor Bank, konta Nr. LV73 RIKO 0002 0131 0575 1.
	6. Nodrošinājums uzskatāms par iesniegtu, ja attiecīgā naudas summa ir reģistrēta norādītajā bankas kontā.
	7. Maksa par dalību e-izsolē saskaņā ar Tiesu administrācijas cenrādi, pamatojoties uz automātiski ģenerēto rēķinu iemaksājama Tiesu administrācijas kontā.
	8. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem
	9. Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, pašvaldības tīmekļvietnē www.cesunovads.lv un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).
	10. Lēmumu par atkārtotu izsoli vai atsavināšanas procesa pārtraukšanu pieņem Cēsu novada dome.
2. **Nekustamā īpašuma raksturojums**
	1. Izsolāmais objekts ir nekustamais īpašums dzīvoklis Nr.4, Rūpniecības ielā 3A, Jaunpiebalgā, Jaunpiebalgas pagastā, Cēsu novadā, kadastra Nr.4256 900 0265, divistabu dzīvoklis ar kopējo platību 56 m2, 560/3142 domājamās daļas no daudzdzīvokļa mājas.
	2. Nekustamais īpašums reģistrēts Vidzemes rajona tiesas Jaunpiebalgas pagasta zemesgrāmatu nodalījuma ierakstu Nr. 489-4.
	3. Nekustamā īpašuma īpašnieks – Cēsu novada pašvaldība kā Jaunpiebalgas novada pašvaldības institūciju, finanšu, mantas, tiesību un saistību pārņēmēja.
	4. Dzīvokļa īpašuma telpu grupas lietošanas veids – 1122 Triju vai vairāku dzīvokļu mājas dzīvojamo telpu grupa.
	5. Nekustamo īpašumu dabā iespējams apskatīt, iepriekš sazinoties pa tālr. +371 27842574.
3. **Izsoles dalībnieki**
	1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 1.5. punktā minēto nodrošinājumu un autorizēta dalībai izsolē.
	2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
	3. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
4. **Izsoles pretendentu reģistrācija Izsoļu dalībnieku reģistrā**
	1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
	2. Pieteikumam pievieno informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu.
	3. Ar pieteikuma iesniegšanu pretendents ir apliecinājis, ka ir iepazinies ar izsoles noteikumiem un vēlas iegādāties Nekustamo īpašumu.
	4. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	5. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	6. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsole nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu. Ar dalības maksas samaksas brīdi dalībnieks ir apliecinājis, ka ir iepazinies un piekrīt izsoles noteikumiem.
	7. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	8. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	9. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	10. Izsoles pretendents netiek reģistrēts, ja:
		1. nav vēl iestājies vai ir beidzies pretendentu reģistrācijas termiņš;
		2. ja nav izpildīti visi šo noteikumu 4.1. -4.2. punktā minētie norādījumi;
		3. konstatēts, ka uz pretendentu attiecas izsoles noteikumu 3.2. punktā minētie apstākļi;
		4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
	11. Izsoles rīkotāji nav tiesīgi līdz izsoles beigām sniegt informāciju par izsoles pretendentiem.
5. **Izsoles norise**
	1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
	2. Izsolei autorizētie dalībnieki drīkst izdarīt solījumus visā izsoles norises laikā.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	7. Pēc izsoles slēgšanas sistēma automātiski sagatavo izsoles aktu, tas uzskatāms par nodomu protokolu un tam ir informatīvs raksturs.
	8. Izsoles dalībniekiem, kuri piedalījušies izsolē, bet nav nosolījuši izsoles Objektu, septiņu darba dienu laikā tiek atmaksāts izsoles nodrošinājums.
	9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
	10. Izsoles rīkotājs izsoles dalībniekam nesedz izdevumus, iespējamos zaudējumus, kas varētu rasties saistībā ar dalību izsolē vai izsoles pārtraukšanu vai anulēšanu vai arī izsoles rezultātu neapstiprināšanu atbilstoši izsoles noteikumiem, kā arī neatbild par izsoles dalībnieka saistībām pret trešajām personām.
6. **Izsoles rezultātu apstiprināšana un līguma noslēgšana**
	1. Cēsu novada pašvaldības izpilddirektors piecu darba dienu laikā pēc elektroniski sagatavotā akta sastādīšanas dienas apstiprina izsoles rezultātus.
	2. Izsoles rīkotājs piecu darba dienu laikā izsniedz izsoles uzvarētājam rēķinu pirkuma summas samaksai.
	3. Nosolītājam sava piedāvātā augstākā summa, atrēķinot iemaksāto nodrošinājumu, par nosolīto Nekustamo īpašumu jāsamaksā 2 (divu) nedēļu laikā no izsoles dienas.
	4. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
	5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
	6. Ja 6.4. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas.
7. **Nenotikusi izsole**
	1. Izsole atzīstama par nenotikušu, ja:
		1. izsolei nav pieteicies neviens izsoles dalībnieks;
		2. neviens no izsoles dalībniekiem, kas pieteicies izsolei, nepārsola sākumcenu;
		3. nosolītājs nav samaksājis nosolīto cenu;
		4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.
	2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.
8. **Izsoles rezultātu apstrīdēšana**

Izsoles dalībnieki var iesniegt sūdzību par izsoles rīkotāja darbībām Cēsu novada domē 10 (desmit) dienu laikā pēc tam, kad izpilddirektors ir apstiprinājis izsoles rezultātus.